1.ระยะฟักตัวของโรคนี่กี่วันหรอครับ2.สมมุติโดนหมาจรกัดมา 30 วันแล้วเรายังไม่มีอาการใดๆเลย มีโอกาศที่จะมีเชื้อไหมครับ3.ถ้าเราติดเชื้อแล้วยังอยู่ในระยะฟักตัวเราสามารถไปฉีดวัคซีนได้ทันไหมครับ หรือวัคซีนจะสร้างภูมิคุ้มกันไม่ทันแล้ว4.ส่วนมากคนจะเกิดอาการภายในกี่วันครับถ้าติดเชื้อ5.คนที่รับวัคซีนไปแล้วมีโอกาศตายไหมครับ เคยเห็นข่าวว่าคนติดเชื้อมานานเป็น 10 ปีแต่เพิ่งมาแสดงอาการครับ (แสดงว่าที่เสียชีวิตเขาไม่ได้ฉีดวัคซีนใช่ไหมครับ)
สวัสดีค่ะ โรคพิษสุนัขบ้า (Rabies) หรือที่เรียกกันว่า โรคกลัวน้ำ เป็นโรคติดเชื้อจากไวรัสที่มีสาเหตุจากการถูกสัตว์เลี้ยงลูกด้วยนมที่ติดเชื้อกัดหรือข่วน อาการเริ่มต้นของโรคนี้จะคล้ายกับโรคไข้หวัดใหญ่ ผู้ป่วยอาจมีไข้ เป็นเหน็บชา และกล้ามเนื้ออ่อนแรง รวมถึงความรู้สึกแสบร้อนที่แผล หลังจากนั้นอาจมีสมองอักเสบจนถึงขั้นเสียชีวิตได้โดยระยะฟักตัวของโรคส่วนใหญ๋อยู่ประมาณ 2-8 สัปดาห์หรือนานกว่านั้นได้ขึ้นกับบุคคล เคยมีรายงานการเกิดโรคหลังถูกกัดมาประมาณ 1 ปีขึ้นไปได้เช่นกันดังนั้นแม้ถูกกัดมาแล้ว 30 วันไม่มีอาการ ไม่ได้แปลว่าไม่เป็นโรค ควรรีบไปรับวัคซีนป้องกันพิษสุนัขบ้าเพื่อป้องกันการเกิดโรค ไปรับให้ครบ 5 เข็ม ไปให้ตรงวันตามแพทย์นัด วัคซีนป้องกันพิษสุนัขบ้าประสิทธิภาพสูงมาก โอกาสการเกิดเชื้อหลังหรับวัคซีนครบ (ก่อนจะแสดงอาการใด) มีได้น้อยมากๆค่ะ